Baba naby kliniek gelaat | Maroela Media
Die baba wat naby die kliniek gelaat is. Foto: Verskaf
Die Oos-Kaapse polisie het Donderdag 'n beroep op die publiek gedoen om te help om die ouers of naasbestaandes van 'n baba op te spoor wat onlangs naby 'n kliniek in Ntabankulu, suid van Kokstad, gelaat is.
Volgens kapt. Mlungisi Matidane, polisiewoordvoerder, is die babadogtertjie, vermoedelik drie of vier maande oud, op 6 November deur 'n verbyganger in Ntabankulu gevind.
"Die baba is omstreeks 18:30 tussen die geboue van binnelandse sake en die Ntabankulu-kliniek gevind. Langs haar was 'n sak waarin 'n handdoek, babakos en 'n -bottel was."
Matidane het gesê die baba is gesond, sterk en gelukkig. Sy is in die sorg van maatskaplike werkers in 'n plek van veiligheid.
Enigiemand met inligting oor haar ouers of naasbestaandes word versoek om kapt. Mlungisi Matidane by 079 496 3344 of 073 184 7886 te bel.
Ek kan nie verstaan hoekom het mense kinders as hulle voor hulle heilige siele weet hulle kan nie vir die kleingoed sorg nie?? Regtig, kinders vra nie om daar te wees nie. Jy is in die vermoë om voorsorg te kan tref om nie swanger te raak nie. Ek wens so hulle wil die reel van China inbring dat mense net 1 kind per gesin mag hê, dan sal al hierdie dom mense wat hier rondloop weet hulle moet vir hulle eie kinders kan sorg!!!
Sjoe. Sê nou niemand het haar daardie aand gesien nie. Dan moes sy heelnag daar gebly het. Dankie tog sy is betyds raak gesien.
Keur nie haar optrede goed nie maar wys tog dat sy omgegee het. Beter as die wat Babas sommer in asblikke en riole stop.